proxectonos/corpus_dominio_legal_administrativo_tmp huggingface dataset:
16/11/2012 | Administración LocalMunicipal
Oroso
Delegación de funcións

Por Resolución da Alcaldía do 05/11/2012, delegáronse as funcións da Alcaldía entre o 06/11/2012 e o 08/11/2012, ambos inclusive ao 1er tenente de alcalde, ANTONIO LEIRA PIÑEIRO. Esta delegación ten efectos entre o 06/11/2012 e o 08/11/2012, ambos incluídos. Oroso, 05 de novembro de 2012 O alcalde, Manuel Mirás Franqueira
16/11/2012 | Administración LocalMunicipal
Cabana de Bergantiños
Aprobación bases subvencións municipais

O Alcalde-Presidente do Concello de Cabana de Bergantiños, mediante Resolución da Alcaldía nº 793/2012 do 8 de novembro, aprobou as bases correspondentes á convocatoria pública de subvencións municipais en réximen de libre concurrencia a entidades públicas ou privadas para fomentar unha actividade ou interese municipal, para o ano 2012. O expediente e as citadas bases expóñense ó público na secretaría xeral do Concello durante o prazo de dez días, co fin de que se poidan presentar as alegacións ou suxestións que se estimen oportunas. De non formularse, o acordo de aprobación entenderase elevado automáticamente a definitivo. O prazo de presentación de solicitudes rematará no prazo de dez días dende a publicación deste anuncio no BOP. Non obstante, no suposto de presentarse alegacións ou suxestións, o citado prazo quedará suspendido ata a aprobación definitiva das bases. Cabana de Bergantiños, 8 de novembro de 2012. O alcalde Asdo. José Muiño Domínguez
16/11/2012 | Administración LocalMunicipal
Vilasantar
Expediente de investigación de bens inmobles denominados “Camiño de Xemerás” e “Camiño da Fábrica”

O Pleno do Concello de Vilasantar en sesión ordinaria celebrada o día 17 de outubro de 2012 acordou iniciar o expediente de investigación de oficio do ben que a continuación descríbese, ao presumirse a súa titularidade municipal deducida da documentación obrante no expediente e derivada do estudo previo que se realizou por este Concello e cuxas actuacións constan no mesmo. Os datos que interesan do citado inmoble son os seguintes: Denominación: “Camiño de Xemerás” e “Camiño situado na parcela 340, polígono 19, coñecido como da Fábrica”. Segundo estabelece o artigo 49 do Real Decreto 1372/1986, de 13 de xuño, polo que se aproba o Regulamento de Bens das Entidades Locais, unha copia do presente edito exporase no taboleiro de editos do concello de Vilasantar por un período de 15 días O que se pon en xeral coñecemento, de conformidade co previsto nos artigos 49 e 50 do Real Decreto 1372/1986, de 13 de xuño, polo que se aproba o Regulamento de Bens das Entidades Locais, sinalando que, no prazo dun mes contado desde o día seguinte ao que deba darse por terminada a publicación do anuncio no taboleiro da Corporación, os interesados poderán presentar as alegacións que estimen oportunas, acompañando todos os documentos en que funden as mesmas. En Vilasantar, a 5 de novembro de 2012. O alcalde Asdo., Fernando Pérez Fernández Boletín Oficial da Provincia.
16/11/2012 | Administración LocalMunicipal
Oleiros
Secretaría Xeral
Anuncio de incidencia 141, 142 e 143 do padrón municipal de habitantes

Por delegación de funcións a 1ª Teniente do Alcalde delegada de Interior, Dona Isabel Carlota Isabel Catalina Lopez Varela Espinola, acordou notificar a solicitude de baixa de oficio das seguintes persoas con incidencia 141, 142 e 143 dos seguintes ficheiros: HORNER BUCES, FELIPE ALBERTO BEATRIZ LORENA (I.141 F.811) SAYANS ARAJOL, RAHEL SCULLION FRIERA, MANIANG (I.141 F.011) BOTCA MARIATEGUI, IVAN LEONARDO JUANA DIOS (I.142 F.011) CAMUESCO TORRELLES, CARLOS BENJAMIN, DANIEL ESTEBAN (I.142 F.112) MONTES JOVELLAR, TOMAS ANTONIO SMAALI (I.142 F.212) ANTONIU LANAYA, MARINELA GABRIELA, SAN GINES, CARMELO DOMINGO AMELLA (I.141 F.312) SALUDES SUEIRO, JAEL (I.142 F.312) LARDIEZ LAZARICA, QIMING LADY CAROLINA STOIA DORNEANU (I.143 F.312) FONTANILLAS TOLSAU, BYRON PAUL SERGE (I.141 F.412) AGANZO BENNET, SHAN SHAN (I.142 F.412) SBAI RONG, PAULIUS GUILLERMO ALONSO ES (I.143 F.412) MERLOS BERNARTE, RAMON JOSEP CANDY (I.143 F.512) LEONAT GATPANDAN, ALICIA CATALINA (I.143 F.612) LUZZATTI BOBE, VALENTINA CRISTINA, BARBARA E non sendo posible efectuar a notificación persoalmente, por descoñecerse o actual enderezo das persoas indicadas publícase a seguinte FERREIRA MARTINS, RUI PEDRO (I.141 F.811) SAYANS ARAJOL, RAHEL SCULLION FRIERA, MANIANG (I.141 F.011) BOTCA MARIATEGUI, IVAN LEONARDO JUANA DIOS (I.142 F.011) CAMUESCO TORRELLES, CARLOS BENJAMIN, DANIEL ESTEBAN (I.142 F.112) MONTES JOVELLAR, TOMAS ANTONIO SMAALI (I.142 F.212) ANTONIU LANAYA, MARINELA GABRIELA, SAN GINES, CARMELO DOMINGO AMELLA (I.141 F.312) SALUDES SUEIRO, JAEL (I.142 F.312) LARDIEZ LAZARICA, QIMING LADY CAROLINA STOIA DORNEANU (I.143 F.312) FONTANILLAS TOLSAU, BYRON PAUL SERGE (I.141 F.412) AGANZO BENNET, SHAN SHAN (I.142 F.412) SBAI RONG, PAULIUS GUILLERMO ALONSO ES (I.143 F.412) MERLOS BERNARTE, RAMON JOSEP CANDY (I.143 F.512) LEONAT GATPANDAN, ALICIA CATALINA (I.143 F.612) LUZZATTI BOBE, VALENTINA CRISTINA, BARBARA Que tendo en conta que o artigo 54 do Regulamento de Poboación e Demarcación Territorial das Entidades Locais, na súa nova redacción, dada polo Real Decreto 2612/1996, de 20 de decembro, no que se establece que toda persoa que viva en España está obligada a inscribirse no padrón do concello no que reside habitualmente e que quen viva en varios concellos deberá inscribirse únicamente no que habite durante máis tempo ó ano. Polo tanto, segundo se establece no apartado II, punto C.2 da Resolución do 9 de abril do 1997 da Subsecretaría do Ministerio da Presidencia, concédese un prazo de QUINCE DÍAS a contar desde o seguinte á data de publicación deste anuncio para que, os interesados poidan manifestar por escrito, se están ou non dacordo co expediente que se tramita, podendo aportar os documentos e xustificacións que estime pertinentes, ó obxecto de acreditar a súa residencia. O que se notifica, para xeral coñecemento e ós efectos de continuar a tramitación dos expedientes de baixa, en Oleiros, o 30 de outubro do dous mil doce. O alcalde Por delegación de sinatura Isabel Carlota Isabel Catalina Lopez Varela Espinola
16/11/2012 | Administración LocalMunicipal
Dodro
Anuncio aprobación inicial ordenanza fiscal nº 18

O Pleno municipal, en sesión extraordinaria que tivo lugar o día 26 de outubro de 2012, acordou aprobar inicialmente a Modificación da Ordenanza Fiscal nº 18 pola que se regula a taxa pola utilización da Pista de Pádel de Lestrobe. De conformidade cos artigos 17 do Texto Refundido da lei reguladora de facendas locais, aprobado polo Real decreto lexislativo 2/2004, do 5 de marzo, e 49. b) da Lei 7/85 de 2 de abril, de bases do réxime local, os expedientes quedan expostos ao público por un período de trinta (30) días hábiles, co fin de que durante este se poidan formular as reclamacións que se consideren oportunas. Se rematado o prazo de exposición ao público non se presentasen reclamacións, considerarase aprobada definitivamente a modificación e aprobación desta ordenanza fiscal ao abeiro do establecido no artigo 49 c) da Lei reguladora das bases de réxime local. Dodro, 31 de outubro de 2012 O alcalde Valentín Alfonsín Somoza
16/11/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 196/2012

Resolución do 26 de outubro de 2012, da Xefatura Territorial da Consellería de Economía e Industria da Coruña, pola que se somete a información pública a petición da autorización administrativa da instalación eléctrica no concello das Somozas (expediente IN407A 196/2012). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: subestación Somozas 132 kV, ampliación M. T. Situación: concello das Somozas. Características técnicas: Ampliación do actual parque de 20 kV, da subestación das Somozas, mediante unha nova posición de liña 20 kV, formada por: Cela simple barra con protección de liña SIEMENS/ISOWAT modelo NxPLUS-C. Equipada con seccionador tripolar de barras con tres posicións: aberto, cerrado e posta a terra para mantemento, 1.000 A, 25 kA. Tres transformadores de intensidade 200-400/5-5A. Tres terminais enchufables cable illado para conexión a cable unipolar illamento seco 12/20 kV. Transformador toroidal de intensidade abrible 60/1A sobre os tres cables unipolares da liña. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado edificio administrativo de Monelos, rúa Vicente Ferrer, 2, 2.° andar, 15071 - A Coruña, no prazo de vinte días, a partir da última publicación. A Coruña, 26 de outubro de 2012. Susana Vázquez Romero Xefa territorial da Coruña
16/11/2012 | Administración LocalMunicipal
Fene
Servizos Económicos e Tributarios
Anuncio cobranza 1º tte. escolas culturais/deportivas, curso 2012/2013

Por Resolución núm.1160/2012, de data 2 de novembro de 2012, aprobouse o padrón fiscal correspondente ao 1º trimestre das Escolas Culturais e Deportivas, curso 2012/2013. Exposición: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, Xeral Tributaria, e artigo 24 do RXR. Recursos: Durante o prazo de exposición pública os interesados poderán examinalo e formular perante a Alcaldía, contra os actos que se notifiquen, o recurso de reposición regulado no artigo 14.2 do Texto Refundido da Lei Reguladora das Facendas Locais, no PRAZO DUN MES, contado dende o día seguinte ao de finalización do devandito período de exposición pública do padrón fiscal. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos establecidos nos artigos 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común, na súa nova redacción dada pola Lei 4/1999, de 13 de xaneiro. Non obstante, se consideran convinte, poderán utilizar e exercitar calquera outro recurso que estimen pertinente. Período de cobro: DOUS MESES, do 20/11/2012 ata o 21/01/2013. Transcorrido o prazo indicado procederase a esixi-los xuros de mora e os recargos que establecen os artigos 26 e 28 da Lei Xeral Tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 2 de novembro de 2012 O alcalde, Asdo. Gumersindo P. Galego Feal
16/11/2012 | Administración LocalMunicipal
Laxe
Exposición pública da aprobación definitiva da Ordenanza fiscal nº 17, reguladora da taxa pola prestación de servicios na piscina municipal

O concello pleno en sesión celebrada o 14 de setembro de 2012 aprobou provisoriamente a modificación da ordenanza fiscal nº17, reguladora da taxa pola prestación de servicios na piscina municipal. Durante o período de exposición ao público non se formularon reclamacións, elevándose a definitivo o acordo provisorio adoptado en aplicación do artigo 17.3 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, o que se fai público, así como o texto íntegro da modificación acordada para os efectos previstos no punto 4 do citado artigo que indica que a modificación da ordenanza entrará en vigor ao día seguinte da súa publicación íntegra no Boletín Oficial da Provincia: “Modificación do artigo 5. Artigo 5. COTA TRIBUTARIA. Establécese unha cota tributaria única: Por persoa e día: 1,50 euros.” Laxe, a 6 de novembro de 2012 O alcalde-presidente Antonio Carracedo Sacedón
16/11/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 440/2007

Resolución do 25 de outubro de 2012, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Teo (expediente IN407A 440/2007). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: anexo I ao modificado I de L. M. T., C. T. C. R. B. T. Hermida. Situación: concello de Teo. Características técnicas: Liña eléctrica de media tensión aérea (L. M. T. A.), a 20 kV, cunha lonxitude de 0,347 km, coa orixe na L. M. T. A. existente en apoio de entronque a C. T. Luci (expediente IN407A 1998/043), con condutor tipo LA-56/54,6 mm 2, e final en apoio de fin de liña proxectado, onde se colocará un paso aéreo-subterráneo. Liña eléctrica de media tensión subterránea (L. M. T. S.), a 20 kV, cunha lonxitude de 0,780 km, coa orixe en apoio de fin de liña proxectado, con condutor tipo RHZ1-2OL 12/20 kV 3(1X240) mm 2 Al, e final no C. T. Hermida proxectado. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 25 de outubro de 2012. Susana Vázquez Romero Xefa territorial da Coruña
16/11/2012 | Administración LocalMunicipal
Cabanas
Aprobación inicial modificación taxa recollida e tratamento de residuos urbanos

O Pleno da Corporación na sesión extraordinaria realizada o día 8 de novembro de 2012 acordou: 1.º.–Aprobar provisionalmente a modificación do tributo local: taxa por recollida e tratamento de residuos urbanos, así como da correspondente ordenanza fiscal reguladora.2.º.–Someter a información pública o referido acordo e o texto da ordenanza reguladora polo prazo de trinta días a través de anuncio que se publicará no Boletín Oficial da Provincia e no taboleiro de anuncios da Casa do Concello.3.º.–No caso de que non se presentaren reclamacións no prazo anterior, o acordo adoptado entenderase definitivamente aprobado. O que se fai público en cumprimento do disposto no artigo 17 do texto refundido da Lei Reguladora das Facendas Locais. Cabanas, 8 de novembro de 2012. O Alcalde Asdo.: Germán Castrillón Permuy
16/11/2012 | Administración LocalMunicipal
Ribeira
Expropiación terreos EDAR Corrubedo. Comunicación de levantamento de acta de ocupación

No expediente de expropiación forzosa que se segue neste Concello para a obtención dos terreos necesarios para a execución da obra “Colectores xerais e EDAR de Corrubedo (OH.315.756)”, procedeuse, na data 05/10/2012, á realización do pago do depósito previo mediante a súa consignación na Caixa de Depósitos a disposición do expropiado da contía referida a continuación, cumprido o cal procederase a levantar a correspondente acta de ocupación, sinalándose ao efecto o día 21 de novembro de 2012, debendo comparecer na Casa Consistorial ás 10:00 horas desde onde nos trasladaremos ás fincas expropiadas. En cumprimento do disposto no artigo 59.5 da Lei 30/1992, do 26 de novembro, esta publicación e as demais oficiais servirán como notificación aos interesados que resulten descoñecidos, se ignore o lugar para a práctica da notificación ou ben porque intentada a notificación non se puido efectuar. Riveira, a 08 de novembro de 2012 O alcalde Manuel Ruiz Rivas
16/11/2012 | Administración LocalMunicipal
Fisterra
Orzamento

EDICTO Aprobado inicialmente polo Pleno da Corporación Municipal, en sesión celebrada o día 8 de novembro de 2012, o presuposto xeral para o exercicio económico de 2012, o cadro de personal e a relación de postos de traballo, en cumprimento do que dispón o artigo 150.1 da Lei 39/88, do 28 de decembro, exponse ao público na Secretaría do Concello polo prazo de quince días hábiles (15), contados a partir do día seguinte ao da súa publicación no Boletín Oficial da Provincia, a fin de que durante o mesmo poidan formularse as reclamacións que se consideren pertinentes, que deberán ser dirixidas ao Sr. alcalde-presidente. Fisterra, a 9 de novembro de 2012. O ALCALDE-PRESIDENTE José Manuel Traba Fernández
16/11/2012 | Administración LocalMunicipal
Cabanas
Aprobación inicial modificación taxa utilización instalacións deportivas

O Pleno da Corporación na sesión ordinaria realizada o día 8 de novembro de 2012 acordou: 1.º.–Aprobar provisionalmente a modificación do tributo local: taxa por utilización de instalacións deportivas municipais, así como da correspondente ordenanza fiscal reguladora.2.º.–Someter a información pública o referido acordo e o texto da ordenanza reguladora polo prazo de trinta días a través de anuncio que se publicará no Boletín Oficial da Provincia e no taboleiro de anuncios da Casa do Concello.3.º.–No caso de que non se presentaren reclamacións no prazo anterior, o acordo adoptado entenderase definitivamente aprobado. O que se fai público en cumprimento do disposto no artigo 17 do texto refundido da Lei Reguladora das Facendas Locais. Cabanas, 8 de novembro de 2012. O Alcalde Asdo.: Germán Castrillón Permuy
16/11/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 250/2011

Resolución do 26 de outubro de 2012, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Abegondo (expediente IN407A 250/2011). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: anexo I da L. M. T. S., C. T. C., R. B. T. Couto-Meangos. Situación: concello de Abegondo. Características técnicas: Liña eléctrica de media tensión subterránea (L. M. T. S.) a 15/20 kV, cunha lonxitude de 1,194 km, con condutor RHZ1-2OL-12/20 kV 3(1X240) mm 2 Al, coa orixe en cela de liña existente no C. S. Investigacións Agrarias (expediente IN407A 2009/133), e final no C. T. Couto-Meangos proxectado. Centro de transformación (C. T.) prefabricado Couto-Meangos, cunha potencia de 160 kVA e unha relación de transformación de 15.000/400-230 V. Saídas da rede de baixa tensión (R. B. T.) subterránea, cunha lonxitude total de 0,070 km (35 m por cada unha das súas saídas), con condutor tipo XZ1-0,6/1 kV 4(1x240) mm 2 Al, coa orixe nas dúas saídas do C. T. C. Couto-Meangos proxectado e final na rede aérea existente. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de, acordo con outras disposicións que resulten aplicables e, en especial, as relativas á ordeación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 26 de outubro de 2012. Susana Vázquez Romero Xefa territorial da Coruña
16/11/2012 | Administración LocalMunicipal
Mugardos
Aprobación inicial da modificación das ordenanzas fiscais números 1, 2, 3 e 5

Aprobada inicialmente polo pleno da corporación, en sesión celebrada o dia 13 de novembro de 2012 a modificación das Ordenanzas fiscais seguintes: Ordenanza fiscal nº 1, Reguladora do Imposto sobre Bens Inmobles Ordenanza fiscal nº 2, Reguladora do Imposto sobre Actividades Económicas Ordenanza Fiscal nº 3, Reguladora do Imposto sobre Vehículos de Tracción Mecánica Ordenanza Fiscal nº 5, Reguladora do Imposto sobre o Incremento de Valor dos Terreos de Natureza Urbana Expónse ao público por período de 30 días, contados a partir do día seguinte ao da inserción do presente anuncio no Boletín Oficial da Provincia coa finalidade de que calquera persoa poida examinar o expediente na secretaria do concello, e presentar suxerencias ou reclamacións contra as mesmas. Así mesmo, comunícase que transcorrido o devandito prazo sen que se produciran alegacións, as ordenanzas consideraranse aprobadas definitivamente. Mugardos, 13 de novembro de 2012 O Alcalde, Asdo. ) Xosé Fernádez Barcia
16/11/2012 | Administración LocalMunicipal
Cabanas
Retribucións do persoal en situación de ILT

O pleno da Corporación do concello de Cabanas en sesión realizada o 8 de novembro de 2012, acordou: Primeiro. Aprobar os complementos por incapacidade temporal dentro dos límites establecidos, adheríndose na súa totalidade ás establecidas para a Administración Xeral do Estado, reguladas na Disposición adicional 18ª do Real Decreto Lei 20/2012, de 13 de xullo, de medidas para garanti-la estabilidade orzamentaria e do fomento da competitividade. Ao persoal funcionario e laboral do Concello de Cabanas, acollidos ao Réxime Xeral da Seguridade Social se lle recoñecerán os seguintes complementos: 1ª. Nos supostos de que a incapacidade temporal derive de continxencias comúns, ata o 3° día, se lle recoñecerá un complemento retributivo do 50% das retribucións que se viñeran percibindo no mes anterior ao de causarse a incapacidade. Dende o día 4° ata o 20°, ámbolos dous inclusive, se recoñecerá un complemento que sumado á prestación económica recoñecida pola Seguridade Social sexa equivalente ao 75% das retribucións que viñeran correspondendo a dito persoal no mes anterior ao de causarse a incapacidade. A partir do día 21°, inclusive, se lles recoñecera unha prestación equivalente ao 100% das retribucións que se viñeran percibindo no mes anterior ao de causarse a incapacidade. O Concello de Cabanas determinará respecto ao seu persoal, os supostos nos que con carácter excepcional e debidamente xustificado o complemento alcance o 100% das retribucións que viñeran disfrutando en cada momento. A estes efectos, se considerarán en todo caso debidamente xustificados os supostos de hospitalización e intervención cirúrxica.2ª. Cando a situación de incapacidade temporal derive de continxencias profesionais, a prestación recoñecida pola Seguridade Social será complementada durante todo o período de duración da mesma, ata o 100 % das retribucións que viñera percibindo dito persoal no mes anterior ao do causarse a incapacidade.3ª. O presente acordo producirá efectos nos procesos de incapacidade temporal que teñan inicio a partires da súa entrada en vigor. Segundo. Publicar o presente acordo no Boletín Oficial da Provincia da Coruña, entrando en vigor ao día seguinte ao da súa publicación e en todo caso, entenderase que entra en vigor aos tres meses da publicación do Real Decreto Lei 20/2012, de 13 de xullo, de medidas para garantir a estabilidade orzamentaria e de fomento da competitividade”’. Cabanas a 9 de novembro de 2012 O ALCALDE Asdo. Germán Castrillón Permuy.
16/11/2012 | Administración LocalConsorcios
Consorcio de Santiago
Resolución do Consorcio da Cidade de Santiago pola que se anuncia a adxudicación do servizo de limpeza do edificio do Museo das Peregrinacións e de Santiago e da Casa do Cabildo

a) Consorcio da cidade de Santiago b) Número de expediente: 2012/0046 c) Dirección de Internet do perfil de contratante: www.consorcio-santiago.org a) Tipo: Administrativo. b) Descrición: Servizo de limpeza do edificio do Museo das Peregrinacións e de Santiago e na Casa do Cabildo. c) CPV (Referencia de Nomenclatura): 90911200-8. d) Medio de publicación do anuncio de licitación: BOP núm.133. e) Data de publicación do anuncio de licitación: 13 de xullo de 2012. a) Tramitación: ordinaria. b) Procedemento: aberto.4.- Orzamento base de licitación. Importe neto 23.728,61€ Importe total incluído o IVE (18%): 28.000,00 €. a) Data: 29 de agosto de 2012. b) Contratista: MAGA LIMPIEZAS, S. L. c) Importe o canon de adxudicación. Importe neto: 9.756,80€ Importe total IVE (21%) incluído 11.805,72€. Santiago de Compostela, 10 de outubro de 2012.- A Xerente, María Antón Vilasánchez
16/11/2012 | Administración LocalConsorcios
Consorcio de Santiago
Resolución do Consorcio da Cidade de Santiago pola que se anuncia a adxudicación do servizo de atención ao público nas exposicións do museo das peregrinacións e de Santiago e na Casa do Cabildo

a) Consorcio da cidade de Santiago b) Número de expediente: 2012/0048 c) Dirección de Internet do perfil de contratante: www.consorcio-santiago.org a) Tipo: Administrativo. b) Descrición: Servizo de atención ao público nas exposicións do Museo das Peregrinacións e de Santiago e na Casa do Cabildo. c) CPV (Referencia de Nomenclatura): 90911200-8. d) Medio de publicación do anuncio de licitación: BOP núm.133. e) Data de publicación do anuncio de licitación: 13 de xullo de 2012. a) Tramitación: ordinaria. b) Procedemento: aberto.4.- Orzamento base de licitación. Importe neto 47.457,63 € Importe total incluído o IVE (18%): 56.000,00 €. a) Data: 22 de agosto de 2012. b) Contratista: RAMONA LUCIA LATOUR MAIXENCHS OROS, S. L. c) Importe o canon de adxudicación. Importe neto: 32.000,00€ Importe total IVE (21%) incluído 38.720,00€. Santiago de Compostela, 10 de outubro de 2012.- A Xerente, María Antón Vilasánchez
16/11/2012 | Administración LocalConsorcios
Consorcio de Santiago
Resolución do Consorcio da Cidade de Santiago pola que se anuncia a adxudicación do servizo de vixilancia que teñen lugar no edificio do Museo das Peregrinacións e de Santiago e na Casa do Cabildo

a) Consorcio da cidade de Santiago b) Número de expediente: 2012/0047 c) Dirección de Internet do perfil de contratante: www.consorcio-santiago.org a) Tipo: Administrativo. b) Descrición: Servizo de vixilancia das exposicións que teñen lugar no edificio do Museo das Peregrinacións e de Santiago e na Casa do Cabildo. c) CPV (Referencia de Nomenclatura): 79714000-2. d) Medio de publicación do anuncio de licitación: BOP núm.133. e) Data de publicación do anuncio de licitación: 13 de xullo de 2012. a) Tramitación: ordinaria. b) Procedemento: aberto.4.- Orzamento base de licitación. Importe neto 25.673,60€ Importe total incluído o IVE (18%): 30.294,85 €. a) Data: 10 de agosto de 2012. b) Contratista: COMPAÑÍA DE PROTECCIÓN Y VIGILANCIA GALAICA, S. A. c) Importe o canon de adxudicación. Importe neto: 21.754,40€ Importe total IVE (18 - 21%) incluído 26.221,71€. Santiago de Compostela, 30 de setembro de 2012.- A Xerente, María Antón Vilasánchez
16/11/2012 | Administración LocalMunicipal
Ribeira
Corrección de erros

Recibido escrito de Dona Mariana Belen Chese Riera en data de 12 de novembro de 2.012 poñendo de manifesto que tendo presentada instancia para formar parte do proceso selectivo para cubrir unha praza de Técnico de Adminsitración Xeral adscrito ao departamento de Secretaria, pro consolidación de emprego temporal (funcionario de carreira) contida na oferta de emprego público do ano 2.012 con nº RXE 15018; Existindo un erro involuntario no Rexitro Xeral do Concello de Riveira en canto o rexistro da solicitude interesada; Reunido con carácter urxente o Tribunal selectivo en data de 13 de novembro de 2.012 as 12:00 aos efectos de proceder á valoración dos méritos da interesada e levantando acta ao respecto na mesma data, Polo anteriormente exposto Resolvo: Primeiro.- Admitir a Dona Elena Orro Arcay no proceso selectivo para cubrir unha praza de Técnico de Adminsitración Xeral adscrito ao departamento de Secretaria, pro consolidación de emprego temporal (funcionario de carreira) contida na oferta de emprego público do ano 2.012. Segundo.- Outorgar a Dona Mariana Belen Chese Riera a seguinte valoración 0,30 puntos. Terceiro.- Convocar a Dona Mariana Belen Chese Riera á primeira proba que será celebrada o martes 20 de novembro de 2.012, ás 16:30 horas na Casa do Concello. Cuarto.- Publicar el presente decreto con carácter urgente en el Boletín Oficial de la Provincia, en el tablón de anuncios y en la página web do Concello. En Riveira a 13 de novembro de 2.012. O ALCALDE A SECRETARIA Don Manuel Ruiz Rivas Dona Angela Mª Viqueira Allo
16/11/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 188/2012

Resolución do 25 de outubro de 2012, da Xefatura Territorial da Consellería de Economía e Industria da Coruña, pola que se somete a información pública a petición da autorización administrativa da instalación eléctrica no concello de Fene (expediente IN407A 188/2012). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: alimentación L. M. T. S. estrada do Peirao de Maniños-bombeo no Cádavo. Situación: concello de Fene. Características técnicas: Liña eléctrica de media tensión subterránea a CS. Estrada do Peirao, a 15/20 kV, cunha lonxitude de 0,778 km, coa orixe en empalmes proxectados na L. M. T. S. ASN-705, tramo entre o C. T. Camiño Real (expediente 322/06) e o C. T. esquina a Xesteira (expediente 615/07), condutor tipo RHZ1-2OL-12/20 kV, 3 (1x240) mm 2 Al, e final no C. S. Estrada do Peirao a instalar polo cliente (entrada e saída). Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado edificio administrativo de Monelos, rúa Vicente Ferrer, 2, 2.° andar, 15071 - A Coruña, no prazo de vinte días, a partir da última publicación. A Coruña, 25 de outubro de 2012. Susana Vázquez Romero Xefa territorial da Coruña
16/11/2012 | Administración LocalConsorcios
Consorcio de Santiago
Resolución do Consorcio de Santiago pola que se anuncia a adxudicación da obra “Proxecto de restauración, rehabilitación e posta en valor da antiga curtiduría de Pontepedriña de Arriba”, cofinanciada polo programa operativo FEDER Galicia 2007-2013

a) Consorcio da cidade de Santiago b) Número de expediente: 2012/0035 c) Dirección de Internet do perfil de contratante: www.consorcio-santiago.org a) Tipo: Administrativo. b) Descrición: Obra denominada “proxecto de restauración, rehabilitación e posta en valor da antiga curtiduría de Pontepedriña de Arriba”, cofinanciada polo Programa Operativo FEDER Galicia 2007 – 2013” c) CPV (Referencia de Nomenclatura): 45000000 d) Medio de publicación do anuncio de licitación: BOP núms.134 e 158. e) Data de publicación do anuncio de licitación: 16 de xullo de 2012 e 21 de agosto de 2012. a) Tramitación: ordinaria. b) Procedemento: aberto.4.- Orzamento base de licitación. Importe neto 847.457,62€ Importe total incluído o IVE (18%): 999.999,99€. a) Data: 30 de outubro de 2012. b) Contratista: DICONSA. c) Importe o canon de adxudicación. Importe neto 770.762,71€ Importe total IVE (21%) incluído 932.622,88€. Santiago de Compostela, 8 de novembro de 2012.- A Xerente, María Antón Vilasánchez
16/11/2012 | Administración LocalMunicipal
Brión
Delegación das funcións da Alcaldía

Por esta Alcaldía con data 8 de novembro de 2012, ditouse a seguinte resolución: Tendo previsto ausentarme do termo municipal desde o día 12 ata o día 16 de novembro de 2012, ambos os dous inclusive, e vistos os artigos 44 e 47 do R. D. 2568/1986, do 28 de novembro, resolvo: 1º) Delegar o exercicio das funcións da Alcaldía no Tenente de Alcalde D. José Pedro Cambón Fernández, durante o prazo sinalado.2º) Que se notifique esta resolución ao interesado para o seu coñecemento e efectos e se publique no B. O. P.3º) Da presente resolución daráse conta ao Pleno na primeira sesión que celebre, consonte co artigo 44.4 do R. O. F. O que se fai público para xeral coñecemento. Brión, 8 de novembro de 2012. O Alcalde. Asd. José Luis García García.
16/11/2012 | Administración LocalMunicipal
Cabanas
Aprobación inicial ordenanza reguladora de condutas cívicas e protección de espazos públicos no Concello de Cabanas

O pleno da Corporación en sesión ordinaria realizada o día 26 de setembro de 2012, aprobou inicialmente a ordenanza municipal reguladora da promoción de condutas cívicas e protección dos espazos públicos no concello de Cabanas. O expediente tramitado ó efecto coa ordenanza reguladora sométese a información pública polo prazo de trinta días hábiles a contar desde o seguinte o da inserción deste anuncio no B. O. P., co obxecto de que poida examinarse o referido expediente na Secretaría do Concello e presenta-las reclamacións ou suxestións que se estimen oportunas. De conformidade co disposto no artigo 49. c) da Lei 7/1985, do 2 de abril, Reguladora das Bases do Réxime Local, o acordo inicial entenderase definitivamente aprobado no caso de non presentarse reclamacións, procedéndose á publicación no B. O. P. do texto da referida ordenanza. Cabanas, 15 de outubro de 2012. O Alcalde, Asdo.: German Castrillón Permuy.
16/11/2012 | Administración LocalConsorcios
Consorcio Provincial Contra Incendios e Salvamento da Coruña
Anuncio de adxudicación e formalización contrato de obras expediente O.02/12 - C.01/11

En cumprimento do disposto polo art.154.2 do Texto refundido da Lei de contratos do sector público, aprobado polo Real Decreto Lexislativo 3/2011, de 14 de novembro, mediante o presente faise pública á adxudicación e formalización do seguinte contrato: a. Organismo: Consorcio Provincial contra Incendios e Salvamento da Coruña. b. Dependencia que tramita expediente: Secretaría c. Número de expediente: O.02/12 – C.01/11. a. Tipo de contrato: obras b. Descrición do obxecto: muro de contención de terras na parcela sede administrativa do Consorcio. a. Tramitación: ordinaria b. Procedemento: negociado sen publicidade c. Obxecto de negociación: menor prezo sobre o da licitación e menor prazo de execución das obras. a. Presuposto: 198.456,77€, máis a partida do IVE (21%). a. Data da adxudicación: 15 de outubro de 2012. b. Publicación da adxudicación no perfil do contratante: 02 de novembro de 2012. c. Contratista: CONSTRUCCIONES Y EXCAVACIONES GERMÁN MOUZO, S. L. d. Nacionalidade: española. e. Importe da adxudicación: 197.000,00€ (más a partida que corresponde ao IVE). f. Data da formalización do contrato: 26 de outubro de 2012. Carballo, 06 de novembro de 2012.- O presidente Asdo: Santiago Villanueva Álvarez
16/11/2012 | Administración LocalMunicipal
Culleredo
Urbanismo
Ampliación de centro de anciáns

EDICTO D.ª Mercedes Begoña Rubiños Verza solicitou unha licenza municipal para a ampliación dunha vivenda comunitaria que se destina a residencia de anciáns, situada no lugar de Peiro de Arriba, número 66 C, da parroquia de Celas. De conformidade co disposto no artigo 12.2 da Ordenanza reguladora das licenzas de actividade e apertura publicada no BOP núm.107, do 13.05.2009, o expediente sométese á información pública durante un prazo de 20 días co fin de que os afectados pola actividade que se pretende instalar poidan examinalo na Secretaría do Concello e formular por escrito as reclamacións ou observacións que estimen oportunas. Culleredo, 9 de novembro de 2012. O concelleiro delegado da Área de Urbanismo Asdo.: Diego Antonio Taibo Monelos P. D. (resolución do 22.06.2011. B. O. P. n.º 131, do 11.07.2011)
16/11/2012 | Administración LocalMunicipal
Fene
Servizos Económicos e Tributarios
Aprobación definitiva EMC SC 04/2012

Resultando definitivamente aprobado polo Pleno deste concello o expediente de suplemento de crédito nº 4/12 por acordo adoptado en sesión celebrada o día 11 de outubro e polo transcurso do prazo de 15 días de exposición ó público, en cumprimento do disposto no artigo 169.3 do RDL 2/2004 polo que se aproba o Texto Refundido da Lei Reguladora das Facendas Locais, faise público que o orzamento do ano 2012 trala entrada en vigor do devandito expediente ascende á cantidade de 13183609.76 € no estado de gastos, correspondendo a cada capítulo de gasto as cantidades que de seguido se expresan segundo o seguinte detalle: O que se publica para ós efectos previstos na lexislación citada, facendo constar que contra a aprobación definitiva poderá interpoñerse recurso contencioso-administrativo, segundo o disposto no artigo 171 do RDL 2/2004, de 5 de marzo, no prazo de dous meses contados a partir da data da aprobación definitiva. Fene, a 8 de novembro do 2012. O ALCALDE Asdo. Gumersindo P. Galego Feal.
27/11/2012 | Administración LocalMunicipal
Sada
Servizos Económicos
Cambio de titularidade do nicho sinalado co número 71 espalda do grupo 4º do Cemiterio Municipal

Visto o escrito presentado con data 9 de novembro de 2012 (RXE.- 9306/2012) por DªErmila Ursuguia Barbarroja, en representación de D. Nicolas Angel Batt Aroz, no que solicita o cambio a favor deste último do nicho sinalado co números 71 espalda do grupo 4º do Cemiterio Municipal, que figura a nome do seu tío, D. Joel Jesus Linazasoro Aviño; de xeito que pase a ser o novo titular. Consta no expediente autorización ou conformidade do seu curmán, D. Angel Gilberto Renart Liste. Como queira que D. Joel Jesus Linazasoro Aviño tivo un so fillo, D. Angel Gilberto Renart Liste, sen que conste que haxa ningún outro interesado que tivera iniciado o expediente, ou que se tivera personado no mesmo, ademáis do solicitante, que é precisamente o que insta a transmisión ao seu favor do antedito nicho. O que se fai público para xeral coñecemento e para os efectos previstos no artigo 25.2j) e 26.1a) da Lei 7/1985, do 2 de abril, reguladora das bases de réxime local e nos artigos 80.2j) e 81a) da Lei 5/1997, do 22 de xullo, de Administración Local de Galicia, puidendo as persoas interesadas consultar o expediente nas oficinas municipais (1ª planta do edificio de servizos administrativos, situado na Avenida da Mariña núm.25) durante o período de trinta días hábiles seguintes ao da publicación deste anuncio no Boletín Oficial da Provincia. Sada, 13 de novembro de 2012 O ALCALDE, Asdo.: Ernesto Anido Varela
27/11/2012 | Administración LocalMunicipal
Cabanas
Notificacións limpeza de terreos

1º.- De conformidade co disposto no artigo 59.5º da Lei 30/1992, do 26 de novembro (BOE do 27 de novembro), de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, despois de ser intentada a notificación persoal no último domicilio coñecido, sen que puidese practica-la mesma por ser devolta pola Oficina de Correos, sen ser posible a súa realización por causas non imputables a Administración, emprázase os interesados que se sinala no anexo para concederlles un prazo de 15 días, a partir do día da publicación no BOP, para que de conformidade có artigo 17 da Ordenanza reguladora da protección do medio natural do Concello de Cabanas, segundo o cal: “Os propietarios de toda clase de terreos,., teñen a obrigación de mantelos en condicións de limpeza e hixiene adecuadas á súa natureza, libres de silvas, mato e batumada, contribuíndo a previr ou evitar os incendios forestais. Esta obriga deberá ser especialmente observada ó chega-la época de máximo perigo de lume forestal sinalada pola Consellería Competente”. 2º.- En caso de incumprimento, o Concello de Cabanas poderá proceder a execución subsidiaria, así como a imposición de multas coercitivas de 300 a 1.000.000 euros, segundo o artigo 18 da Ordenanza reguladora da protección do medio natural do Concello de Cabanas, segundo o cal: “O incumprimento do deber regulado,., poderá comportar a iniciación do correspondente expediente sancionador, coa imposición da multa que corresponda segundo a lexislación aplicable e sen prexuízo das responsabilidades nas que poida incorre-lo responsable.” 3º.- A notificación entenderase producida a partir do día seguinte ao da publicación do presente anuncio. Cabanas, 12 de novembro de 2012. O Alcalde. Asdo. Germán Castrillón Permuy.
27/11/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Expediente número 237/07

N° EXPTE: 237/07 Expropiación. Resolución do 9 de novembro de 2012 da Xefatura territorial da Consellería de Economía e Industria da Coruña, sina-lando data para os pagos do prezo xusto por expropiación e imposición de servidumes de paso da instalación eléctrica que se describe: De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta Xefatura Territorial acorda sinalar o día mercores, 19 de decembro de 2012, ás 10:00 horas, para que o pagador da entidade beneficiaria “Hidroeléctrica de Laracha, S. L.”, proceda nas oficinas da Casa Consistorial de LARACHA, aos pagos dos prezo xustos e xuros, por expropiación e imposición de servidumes de paso da liña eléctrica L. M. T. C. T. AMBOADE, (expte. n° 237/07), aos interesados propostos como titulares das fincas afectadas, aos que se lles dirixirá notificación individual ao efecto. Esta publicación realízase igualmente aos efectos do artigo 59.4 da Lei 30/1992 do 26 de novembro, de Réxime xurídico das administracións públicas e do procedemento administrativo común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5° da citada Lei de expropiación forzosa. A Coruña, 9 de novembro de 2012 A Xefa Territorial, Susana Vázquez Romero
27/11/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30338. Construcción dun parque biosaludable

Concello de Mañón, con DNI, solicita de Augas de Galicia a autorización de obras no lugar de Ribeiras do Sor, parroquia de Ribeiras do Sor, Concello de Mañón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.30668 As obras solicitadas consisten na construción dun parque coa colocación de cinco elementos para un circuíto biosaludable destinado a persoas de 65 anos ou máis. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Mañón ou nas oficinas deste servizo, situadas na Rúa Wenceslao Fdez. Flórez, 1-2º - 15005 A Coruña, onde estará exposto o expediente de que se trata, para que poida ser examinado por quen o desexe. A Coruña, 15 de novembro de 2012 O xefe do Servizo Territorial Antonio López Grueiro
27/11/2012 | Administración LocalProvincial
Deputación Provincial da Coruña
Intervención Xeral. Presupostos e Estudos Económicos
Orzamento xeral para o exercicio 2013 e as bases para a súa execución

Na sesión plenaria celebrada o día 23 de novembro de 2012, a Corporación Provincial acordou aprobar inicialmente o Orzamento Xeral para o exercicio 2013 e as Bases para a súa execución. O expediente exponse ao público na Secretaría Xeral desta Deputación polo prazo de quince (15) días hábiles, contados dende o seguinte ao de inserción do presente anuncio no Boletín Oficial da Provincia, co fin de que os interesados poidan realizar as reclamacións que estimen oportunas. Se durante o citado prazo non se tiveran presentado reclamacións, o orzamento para o exercicio 2012 entenderase definitivamente aprobado, de acordo co disposto no artigo 20.1 do R. D. 500/90, do 20 de abril e art.169.1 do texto refundido da lei reguladora de facendas locais, aprobado polo Real decreto lexislativo 2/2004 do 5 de marzo. A Coruña, 23 de novembro de 2012 O PRESIDENTE, O SECRETARIO XERAL, Diego Calvo Pouso. José Luis Almau Supervía.